**ΔΗΜΟΤΙΚΟ ΣΧΟΛΕΙΟ ΙΟΥ, Γ΄ ΤΑΞΗ 2010-2011**

**«ΒΟΛΤΕΣ ΣΤΗ ΝΙΟ»**

Διαδρομή: από το σχολείο στο Γιαλό

Διάρκεια: περίπου 3 ώρες και 10 λεπτά

Πώς πήγαμε: με λεωφορείο

Εικόνες, μυρωδιές, ήχοι:

Στο δρόμο είδαμε μπετονιέρες, λουλούδια, πλοία, λιμενικούς, κόσμο, οχήματα, σπίτια, μαγαζιά, βάρκες, ιστιοπλοϊκά, δέντρα κι ένα γάιδαρο.

Στην αμμουδιά είδαμε αχινούς, κοχύλια, τη θάλασσα, αστερίες, σαλιγκάρια, καβουράκια, ομπρέλες, ξαπλώστρες.

Βρήκαμε και λίγα σκουπίδια, ανακυκλώσιμα και μη ανακυκλώσιμα και τα μαζέψαμε.

Ακούσαμε τα οχήματα, τη θάλασσα και τα πλοία.

Μυρίσαμε τα αυτοκίνητα και τη θάλασσα.

Τι μου άρεσε:

Μου άρεσε η καθαρή παραλία, η όμορφη θάλασσα ο ήχος των καραβιών και η σειρήνα του αστυνομικού. Ήταν πολύ ωραία. Έπαιξα με τις φίλες και τους φίλους μου και γελάσαμε όλοι μαζί. Παίξαμε μπάλα, ράγκμπι, διασκεδάσαμε και είδαμε τα καράβια. Καθαρίσαμε την παραλία και μετά παίξαμε ωραία όλοι μαζί με τη μπάλα. Όταν καθαρίσαμε και φροντίσαμε το περιβάλλον ένιωσα πολύ χαρούμενη. Ξαπλώσαμε στις πετσέτες και παίξαμε ένα ωραίο επιτραπέζιο παιχνίδι. Ήταν πολύ ωραίο και χαλαρωτικό. Καθίσαμε και γράψαμε την εργασία. Μου άρεσαν όλα.

Τι δεν μου άρεσε:

Η παραλία είχε σκουπίδια και αχινούς. Δεν μου άρεσαν τα σκουπίδια και τα πεταμένα τσιγάρα στην άμμο. Βρήκαμε σκουπίδια που κάποιοι άνθρωποι πετούν κάτω και τα μαζέψαμε. Δυο παιδιά πάτησαν αχινό, πόναγαν και δεν μπορούσαν να παίξουν. Οι δρόμοι ήταν γεμάτοι καυσαέριο και δεν ήταν όμορφα.